钦定古今图书集成/明伦汇编/官常典/第009卷 > 上古
## 钦定古今图书集成/明伦汇编/官常典/第009卷 > 上古

### 黄帝有熊氏封元嚣于青阳昌意于若水清于清挥于张夷彭于采禺阳于任卞明于卞伯儵于南燕

按《史记？五帝本纪》：“黄帝二十五子，其得姓者十四人。
黄帝居轩辕之丘，而娶于西陵之女，是为嫘祖。嫘祖
为黄帝正妃，生二子，其后皆有天下。其一曰元嚣，是
为青阳，青阳降居江水；其二曰昌意，降居若水。昌意
娶蜀山氏女，曰昌仆，生高阳。高阳有圣德焉。”

按《路史》，“黄帝有熊氏，立后三妃，子二十五，别姓者十
二：祈酉、滕、箴、任、苟、釐、结、儇、依及二纪也。馀循，姬姓。元
妃西陵氏，曰儽祖，生昌意、元嚣、龙苗。昌意就德，逊居
若水。有子三人，长日干荒，次安季悃。干荒生帝颛顼，
是为高阳氏。安处西土，后曰安息。悃迁北土，后为党
项之辟，为拓跋氏。”

〈注〉苟，《国语》《史记》皆作“荀”姓。书辩昌出昌意，则昌或始封也。然任后自有昌。

元嚣，姬姓。降居汦水。生帝喾，是为高辛氏。

〈注〉《史记》：“元嚣降居江水。”即汦水，今之湔汦水。《大戴礼》：“青阳降居汦水。”又误以元嚣为青阳也。

《龙苗》生吾融，为吾氏。吾融生卞明，封于卞，为卞氏。卞
明弃其守，降之南裔，生白犬，是为蛮人之祖。

〈注〉郭璞云：“卞一作吊，盖古卞字，故司马贞作算明尔”，史索作苗，龙融吾，皆非。

次妃方累氏曰节，生休及清。休继黄帝者也，是为《帝
鸿》氏。清次封清，为纪姓，是生小昊。次妃肜鱼氏生挥
及夷彭。挥次十五主，造弧矢及司率罟，受封于张。夷
彭，纪姓，其子始封于采，是为左人。次妃嫫母，貌恶德
充，帝内之，是生苍林、禺阳。禺阳封于任，为任姓。谢、章、
舒、洛、昌、㓶、终、泉、卑、禺，皆任分也，后各以国令氏。苍林，
姬姓，生始均，是居北狄，为始氏。姞姓伯儵，封于南燕，
后有吉氏、姞氏、孔氏、密须、阚允、蔡光、敦、偪、燕、鲁、雝、断、
密虽，皆结分也。箴、济及滑。箴，姓分也。后各以国令氏。

〈按左传隐公五年夏四月卫人以燕师伐郑疏南燕国姑姓黄帝之后小国无世家不知其君号谥而路史以伯儵为姞姓之祖故录南燕为黄帝宗藩〉

小昊青阳氏，纪姓名质，是为挈。其父曰清，黄帝之第
五子。方儽氏之生也，胙土于清，是为青阳。元为纪姓，
配干类，氏曰娥。居河之微，逆星流槎，奏便媚之乐，乐
而忘归，震而生质，白帝子也。既生，其渚为陵秀外龙
庭，月县通。袭青阳以处云阳，故谡号以青阳，亦曰
云阳氏。以金宝历色尚白，故又曰金天氏。　颛顼高
阳氏，姬姓，名曰颛顼，黄帝氏之曾孙。祖曰昌意，黄帝
之震适也。行劣不似逊于若水。娶蜀山氏曰景。生
帝干荒，擢首而谨耳，豭喙而渠股，是袭若水。娶蜀山
氏曰枢，是为河女，所谓淖子也。淖子感摇光于幽防，
而生颛顼。渠头并干，通眉带午，渊而有谋，疏以知远。
年十五而佐小昊，封于高阳。都始孤棘，二十爰立，乃
徙商丘，以故柳城卫仆，俱为颛项之虚。〈音坤。又音困。耳门也。〉

〈注〉“逊”谓降封之。

按《通鉴前编外纪》曰：“帝元妃西陵氏之女，曰嫘祖，生
昌意、元嚣、龙苗。二妃方累氏之女，曰节，生休及清。三
妃肜鱼氏之女，生挥及夷彭。四妃曰嫫母，貌恶，德充，
生苍林、禺阳。其众妾之子十六人，总四妃之子为二
十有五，其得姓者十有四人，别为十二姓，曰祁、已、滕、
箴、任、荀、嬉、姞、儇衣二姬、二酉。及有虞氏有天下，封帝”
后为侯伯者十有九焉。

### 帝鸿氏封白民于夷别为防风

按《路史》：“帝鸿氏，釐姓，是为帝休，母方累氏。黄帝厌帝
休立，生白民及嘻，嘻生季格，季格生帝魁。白民销姓，
降居于夷，是为白民之祖，别为防风氏，守封、禺之间。”

〈注〉《汲冢书》有“白民之国，出乘黄。”

====少昊金天氏封倍伐于蔑般于尹城====按《路史》小昊青阳氏纪姓名质，是为挈元妃。生倍伐，
降处缗渊，既封蔑为蔑氏。次妃生般，为弓正，是制弓
矢，主祀弧星，封于尹城，世掌官职。

### 颛顼高阳氏封霆坚于安

按《路史》：“帝颛顼高阳氏取邹屠氏生禹祖。及梦八人，
苍舒、伯益、梼演、大临、庞江、霆坚、中容、叔达，是为八凯。”
霆坚封安。〈中音仲按颛顼之后封国皆在帝喾尧舜之世惟安不言所封故编为颛顼宗藩〉

### 帝喾高辛氏封尧于唐及司幽巫蜀昌黎四国

按：《竹书纪年》：“帝喾高辛氏即位，四十五年，锡唐侯命。”

〈注〉母曰“庆都”，赤龙感之孕。十四月而生尧于丹陵。及长，身长十尺，有圣德，封于唐。

按《路史》：“帝喾高辛氏次妃有陬氏，生太子𢈻，实沉。阏
伯、晏龙叔戏。巫人续牙猒越。晏龙事虞为纳言，生司
幽，是为司幽之国。巫人封巫为巫氏，生臷民。臷民，盼
姓，其侯于蜀者更生号后分苴高辛游海滨，过棘城，
阚颛顼之虚，乐之。暨其归，居猒越于昌黎，邑于紫蒙
之野。　帝尧陶唐氏，姬姓，高辛氏之第二子也。母陈
丰”氏曰庆都。尝观三河之首，赤帝显图，奄然风雨，庆
都遇而黄云覆之，《震》十有四月而生于丹陵，曰尧，是
曰“放勋，身侔十尺，丰下《兑》上，龙颜日角，八采三眸，鸟
庭，荷胜琦表射出，握嘉《履翌》，窍息洞通，聪明密微，其
言不式，其德不回，仁如天，智如神，明，如日而晦如阴，
好谋能深，和而不怒，忧而畏祸，快而愉”，年有十三，佐
挚封植，受封于陶。明人察物，昭义崇仁，禁诈伪，正法
度，不废穷民，不敖亡。告苦死者，而哀妇人。厎德靡解，
百姓和欣，于是改国于唐。年十有七谡，以侯伯恢践
帝曰陶唐氏。　又按高辛氏以其少子封蜀。〈臷音秩〉
按《通鉴前编目》：《史记本纪》曰：“帝姓伊耆，名放勋。帝喾
高辛氏之子，帝挚之弟，黄帝轩辕氏之曾孙也。帝母
陈锋氏女曰庆都，为高辛氏妃，感赤龙之祥，孕十有
四月而生帝于丹陵，育于母家伊侯之国。后徙耆，故
曰伊耆氏。年十有三，佐帝挚封植，受封于陶；年十有
五，复封于唐，为唐侯。挚在位九年，荒淫暴虐，天人厌”
弃之。诸侯尊帝为天子。年十有六，践天子之位于平
阳。〈按史记本纪与此互异〉